Ista especie tiene una variación de colors muit más ampla que no altras especies de rapinyaderas, y por ixo a sobén s'entivoca con os caracters de bellas altras especies d'aves d'a familia como l'azor (Accipiter gentilis) u o esparvero calzau (Buteo lagopus). Por un regular, a o uello d'un inexperto, a millor manera de saber que se tracta d'iste animal quan se'n vei un ye por a color d'a suya cara, más fosca que no en l'azor, y con a francha fosca d'á redol d'os uellos más difusa en a color cheneral d'a cara que no en altras aus de presa. En volido, a coda arrondolada fa que sigan clarament diferenciables d'os suyos parients os alforochos d'o chenero Milvus.